Tassisime kajakad jõele ja sõitsime mööda Vasalemma jõge merele. Olime lootnud, et Pakri poolsaar pakub siin piisavalt tuulevarju, aga merele jõudes selgus, et siingi on tugev tuul ja suur laine. Õnneks  oli tuul peaaegu tagant ja saime vägagi kerge vaevaga kiiruseks 8 ... 10 km/h. Paar korda saime kajaka isegi korraks alla lainet jooksma ja siis suutis GPS meie kiiruseks fikseerida lausa üle 15 km/h. Taganttuulest hoolimata väsitas lainetega võitlemine omajagu.